Դժվար չէ տեսնել, որ Էրդողանը հանրության առջև ունեցած իր ելույթների ժամանակ ժողովրդի ջերմությունն ու աջակցությունն է ստանում: Նրա ձայնի տոնայնությունը, նրանում առկա վստահությունը, ուժը, հավատը գրավիչ են և ազդեցիկ: Էրդողանի ելույթները զգացմունքային են, համեմված առած-ասացվածքներով, օսմաներեն բառերով: Գաղտնիք չէ նաև նախագահի մեծ սերը բանաստեղծությունների նկատմամբ: Նա ընտրել է ժողովրդի սրտին ազդեցիկ ու հուզիչ բանաստեղծությունների միջոցով հասնելու ուղին: Սա Էրդողանի խարիզմատիկ կերպարի կարևոր տարրերից է: «Առաջնորդը» հիմնականում ժողովրդին դիմում է աղոթք-բանաստեղծություններով[xxv]: